साइरस पूनावाला
डॉ॰ साइरस सोली पूनावाला (जन्म 1941) एक भारतीय पारसी व्यवसायी हैं, जिन्हें "भारत के टीका सम्राट" के रूप में भी जाना जाता है। वे पूनावाला समूह के अध्यक्ष हैं, जिसमें सीरम इंस्टीट्यूट ऑफ इंडिया (भारतीय बायोटेक कंपनी है जो बाल चिकित्सा टीके बनाती है) शामिल है। सीरम इंस्टीट्यूट 170 से अधिक देशों में टीके का निर्यात करता है और दुनिया के हर दूसरे बच्चे को सीरम इंस्टीट्यूट ऑफ इंडिया का टीका लगाया गया है। हुरून ग्लोबल रिच लिस्ट - 2019 ने डॉ॰ पूनावाला को 13 अरब डॉलर की संपत्ति के साथ भारत में चौथे सबसे अमीर व्यक्ति और दुनिया में 100 वें स्थान पर रखा। हुरून ग्लोबल हेल्थकेयर रिच लिस्ट 2022 ने डॉ0 साइरस पूनावाला को प्रथम स्थान पर रखा है।[1]